जिले में महिलाओं पर हो रहे अत्याचार पर प्रशासन नहीं हैं गंभीर:निसार खान
जिले में बढ़ रही महिला उत्पीड़न के मामले को लेकर मुस्लिम महासभा ने सोमवार को संरक्षक और जिला अध्यक्ष के नेतृत्व में कलेक्टोरेट पहुंचकर राज्यपाल के नाम कलेक्टर को ज्ञापन सौंपा। इस ज्ञापन सौंपने के दौरान अनेक महिलाएं और युवतियां मौजूद रहीं।
मुस्लिम महासभा के जिला अध्यक्ष व संभागीय प्रभारी निसार खान ने बताया कि बुंदेलखंड का छतरपुर जिला प्रशासन और शासन की सभी व्यवस्थाओं के बावजूद महिला उत्पीड़न को लेकर लगातार चर्चा में बना हुआ है। इस स्थिति में भी प्रशासन के द्वारा कार्रवाई न करने से हालात और बिगाड़ रहे है। ऐसे में संगठन ने जिले में विशेष रूप से शहरी और ग्रामीण अंचलों की गरीब परिवारों की महिलाओं के साथ जघन्य अपराधिक वारदातें हो रही हैं। जिले के पुलिस थानोंं में महिला उत्पीड़न मामलों की लंबित स्थितियों की अलग से जांच कमेटी बनाकर निश्चित समय सीमा में जांच कराई जाए। जिले की कामकाजी महिलाओं को शासकीय कार्यालयों, निकायों के साथ ही मैदानी कामकाज कर रही महिलाओं की सुरक्षा के इंतजाम किए जाएं। महिलाओं के उत्पीड़न को बढ़ाने में खुलेआम बेंची जा रही अवैध शराब और शराब बनाने वालों का पुलिस और आवकारी विाभग के गठजोड़ को तोड़ा जाए। लोगों की शिकायतों का तीन दिवस में कार्रवाई की जाए। ज्ञापन सौंपने के दौरान सभा के संरक्षक अनीस खान, अध्यक्ष निसार खान, नीलम शुक्ला, शबनम खातून, शकुंतला, बबली खान, शहनाज बानो, सोनम बानो, शफीना बानो, साहिबा खान, नन्ने अहिरवार, हरवंश चतुर्वेदी, जयचंद्र, फिरोज सहित अनेक लोग शामिल रहे।
hin_Deva hin_Deva hin_Deva